На основу члана 27. став 10. Закона о јавној својини („Сл. гласник РС“, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024), члана 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“, бр. 16/2018 и 79/2023) и члана 7. Одлуке о прибављању и располагању стварима у јавној својини општине Владимирци („Сл. лист града Шапца и општина: Богатић, Владимирци и Коцељева“, бр. 22/2013), Скупштина општине Владимирци на седници одржаној дана 22.09.2025. године донела је:

**ОДЛУКУ**

**О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ВЛАДИМИРЦИ ПРИКУПЉАЊЕМ ПИСМЕНИХ ПОНУДА**

**I**

Покреће се поступак отуђења непокретности из јавне својине општине Владимирци и то:

* к.п. бр. 159 К.О. Владимирци, остало грађевинско земљиште у државној својини, пашњак 2. класе у површини од 9646 м2, уписана у лист непокретности бр. 3836
* к.п. бр. 160 К.О. Владимирци, остало грађевинско земљиште у државној својини, њива 3. класе у површини од 4002, уписана у лист непокретности бр. 3836
* к.п. бр. 162/3 у К.О. Владимирци, остало грађевинско земљиште у државној својини, пашњак 2. класе у површини од 6475 м2, уписана у лист непокретности бр. 3836

при чему 50% од процењене тржишне вредности катастарских парцела сноси Општина Владимирци, а 50% сносе учесници у поступку прикупљања писмених понуда.

Отуђење непокретности из јавне својине општине Владимирци врши се ради изградње објеката за обављање комерцијалних делатности.

**II**

У поступку отуђења непокретности примењиваће се одредбе Закона о јавној својини (,,Сл. гласник РС”, бр.72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024), одредбе Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда (,,Сл. гласник РС“, бр. 16/2018 и 79/2023), као и одредбе Одлуке о прибављању и располагању стварима у јавној својини општине Владимирци (,,Сл. лист града Шапца и општина: Богатић, Владимирци и Коцељева”, бр. 22/2013).

**III**

Непокретности се отуђују према тржишној вредности утврђеној од стране сталног судског вештака за област грађевинарства Душка Јеликића из Шапца од 16.12.2024. године и то:

* тржишна вредност к.п. бр. 159 К.О. Владимирци износи 8.066.285,00 динара
* тржишна вредност к.п. бр. 160 К.О. Владимирци износи 3.346.597,00 динара
* тржишна вредност к.п. бр. 162/3 К.О. Владимирци износи 5.414.596,00 динара

Непокретности се отуђују ради изградње објеката у којима ће се обављати комерцијалне делатности и у друге сврхе се не могу користити.

**IV**

Комисија за спровођење поступка отуђења непокретности ће расписати Јавни позив како би сва заинтересована лица могла да се пријаве, а у предметном Јавном позиву ће детаљно бити наведени услови и документација коју је неопходно да учесници у поступку доставе.

Учесници у поступку ће бити рангирани према редоследу пријављивања на Јавни позив.

**V**

Образује се Комисија за спровођење поступка отуђења непокретности у саставу:

* Драган Зарић, председник
* Миленко Милинковић, члан
* Владан Милошевић, члан

**VI**

Комисија за спровођење поступка отуђења непокретности прикупљањем писмених понуда ће обавити послове сходно одребама Уредбе и Одлуке из члана II ове Одлуке, потребних за реализацију поступка отуђења непокретности и то:

* сачињавање Записника о спроведеном поступку
* достављање Записника Одељењу Општинске управе општине Владимирци ради израде нацрта Решења о отуђењу непокретности

**VII**

Средства за реализацију ове Одлуке обезбеђују се буџетом општине Владимирци.

 **VIII**

Уговор о отуђењу непокретности из јавне својину прикупљањем писмених понуда у име општине Владимирци, закључиће председник општине.

 **IX**

Ова Одлука има се објавити у ,,Сл. листу града Шапца и општина: Богатић, Владимирци и Коцељева”.

  **СКУПШТИНА ОПШТИНЕ ВЛАДИМИРЦИ**

 Број: 003823446 2025 07936 001 000 364 016 од 22.09.2025. године

 **ПРЕДСЕДНИК СКУПШТИНЕ**

 **ОПШТИНЕ ВЛАДИМИРЦИ**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ***Раде Ковачевић***